

Kinyílt az ibolya húsvét hajnalára,

Csepegjél rózsavíz erre a kislányra.

Rózsavíztől, majd meglátod szép és ügyes leszel,

Ugye, kislány, a zsebembe piros tojást teszel?

Én kis kertész legény vagyok,

Rózsavízzel locsolkodok

Úgy locsolom a lányokat,

Mint kertész a virágokat.

Rózsa, rózsa szép virágszál,

szálló szélben hajladozzál.

Napsütésben nyiladozzál,

meglocsollak, illatozzál!

Van e háznak rózsabokra,

nyúljék élte sok napokra,

hogy virítson, mint rózsaszál,

megöntözném ennyiből áll

e kis kertész fáradsága,

piros tojás a váltsága.

Kerek erdőn jártam

Kék ibolyát láttam.

El akart hervadni

Szabad-e locsolni?

Kelj föl párnáidról, szép ibolyavirág,

Nézz ki az ablakon, milyen szép a világ!

Megöntözlek szépen az ég harmatával,

Teljék a tarisznya szép piros tojással!

Jó reggelt, jó reggelt,

Kedves liliomszál,

Megöntözlek rózsavízzel,

Hogy ne hervadozzál.